EkBass/fiwiki-20250220-pages-articles huggingface dataset:
Severus Hölttä

Uuno Severus Hölttä (1895–1966) oli suomalainen taidemaalari.Kaisa Lassinaro : Woman Lying On Her Stomach Hölttä oli Suomen sisällissodan aikana punakaartissa. Sodan päätyttyä hän joutui Hennalan vankileirille mutta karkasi sieltä ja pakeni Ruotsiin. Hölttä oleskeli sitten ulkomailla ja palasi Suomeen vasta syyskuussa 1928.Kapinan aikainen murhaaja pidätetty Kotkassa, Helsingin Sanomat, 29.10.1928, nro 295, s. 7, Kansalliskirjaston digitaaliset aineistot Hölttä pidätettiin Kotkassa lokakuussa 1928 epäiltynä osallisuudesta sisällissodan aikana tapahtuneeseen seppä Evert Naakan murhaan. Kolme punakaartilaista haki 8. huhtikuuta 1918 Naakan asunnostaan Kotkan Hovinsaarella viedäkseen hänet työväentalolle kuulusteltavaksi. Uuden aseman kohdalla he kuitenkin surmasivat Naakan ja heittivät hänen ruuminsa avantoon. Ruumis löytyi vasta myöhemmin keväällä. Kotkan raastuvanoikeudessa todettiin, että Hölttä ei ollut voinut osallistua murhaan, koska hän jalkavamman takia ei ollut murhapaikalla. Raastuvanoikeus vapautti Höltän, mutta syyttäjä valitti Viipurin hovioikeuteen, joka puolestaan tuomitsi Höltän avunannosta murhaan kuudeksi vuodeksi kuritushuoneeseen. Tuomiosta valitettiin korkeimpaan oikeuteen, ja korkein oikeus kumosi 7. kesäkuuta 1929 antamallaan päätöksellä hovioikeuden tuomion ja vapautti Höltän kaikesta vastuusta. Hölttä oli kuitenkin joutunut istumaan kuukausikaupalla syyttömänä vankilassa.Seppä Naakan murhajuttu lopullisesti selvitetty, Eteenpäin, 26.06.1929, nro 71, s. 2, Kansalliskirjaston digitaaliset aineistotPunaisia tuomitaan yhä luokkasota- asioista, Työ, 04.04.1929, nro 38, s. 2, Kansalliskirjaston digitaaliset aineistot Kansan Arkistossa säilytetään Höltän vesiväritöitä, piirustuksia ja käsinkirjoitettuja muistiinpanoja. Höltän papereiden joukossa on myös vanha punakaartin jäsenkortti ja korkeimman oikeuden vapauttava päätös seppä Naakan murhajutussa. == Kirjallisuutta == * Kerttuli Wessman : Helsinki kehyksissä: taidetta Helsingin kaupunginmuseon kokoelmista - Helsingfors i ramar: konst ur Helsingfors stadsmuseums samlingar. Liittyy samannimiseen 15.9.2004 -12.2.2006 pidettyyn näyttelyyn Helsingin kaupunginmuseon Hakasalmen huvilassa. Helsingin kaupunginmuseo, Helsinki 2005 ISBN 9524736144 Suomalaisen kuvataiteen bibliografia == Lähteet == == Aiheesta muualla == * Severus Höltän maalauksia vuosilta 1937–1950 (Finna) Luokka:Suomalaiset taidemaalarit Luokka:Suomen sisällissodan punaiset Luokka:Vuonna 1895 syntyneet Luokka:Vuonna 1966 kuolleet
Pebanen piiri

Pebanen piiri () on Mosambikin Zambezian maakuntaan kuuluva piiri. Piirikeskus on Intian valtameren rantakylä Pebane, joka sijaitsee linnuntietä 150 kilometriä maakuntakeskus Quelimanesta itäkoilliseen. == Piiri ja sen naapurit, aluehallinto== Pebanen piiriä rajaa etelässä Intian valtameri, lännessä Mocubelan ja Mulevalan piirit, pohjoisessa Gilén piiri sekä idässä Nampulan maakunnan Moman piiri. Piirin pinta-ala on noin 9 985 neliökilometriä (1997, 2019). Muiden lähteiden mukaan piirin pinta-ala olisi 10 182 km² (2007, 2021) tai 10 086 km² (2005). Paikallistasolla piiri jakautuu kolmeen hallinto- alueeseen (): P.A Mulela (Mulela Mualama), P.A Naburi ja P.A. Pebane (sede). Hallintoalueet jaetaan edelleen paikkakuntiin (localidades). == Väestö == Mosambikin tilastoviranomaisen väkilukuarvio on 240 493 asukasta (2022). Edellisten vuosikymmenten aikana väkiluku on kehittynyt seuraavasti: 135 275 (VL 1997); 187 289 (VL 2007) ja 195 857 (VL 2017, prel.). Väestöstä lukutaidottomia on 53,8 prosenttia (2021; vuonna 1997: 80,2 %); miehillä lukutaito oli selvästi yleisempää kuin naisilla (1997). Väestön valtakieli on paikalliskieliin lukeutuva lomwe (elomwe) eli länsimakuan kieli (1997). Mosambikin virallista kieltä portugalia puhui vain 26,1 prosenttia piirin asukkaista; miehet yli kaksi ja puoli kertaa naisia useammin (1997). Väestönkasvun seurauksena yli puolet maakunnan väestöstä on lapsia ja nuoria (0–17-vuotiaita); Mosambikin tilastoviraston (INE) väestöennusteen (2022) mukaan alle 20-vuotiaita oli Pebanen piirin asukkaista 59,8 prosenttia (143 893/240 493). Unescon Zambeziaan keskittyvän raportin ja maakunnan terveystilaston mukaan mukaan lasten moniulotteinen köyhyys on Zambezian maakunnassa erittäin yleistä (59,1 % lapsista). Lisäksi esimerkiksi alle 5-vuotiaitten krooninen aliravitsemus (44,6 %) ja anemia sekä lapsikuolleisuus (6,84 %) on hyvin korkealla tasolla (2015–2018). Yleisesti koko Mosambik lukeutuu matalan tulotason maiden keskiarvoa alhaisemmalle tulotasolle, mikä osaltaan kuvastaa äärimmäisen köyhyyden yleisyyttä koko maassa. == Talous== Maatalous, kalastus ja karjankasvatus ovat keskeisiä elinkeinoja. Tärkeimpiin tuotteisiin lukeutuvat maniokki, kalat, karja ja vuohet. Piirin turistinähtävyyksiin kuuluvat muun muassa Mulelan kuumat lähteet ja Gilén piirin kanssa yhteinen Gilén kansallispuisto (Parque Nacional de Gile). == Kuvia == Pebane's remote village.jpg|Piirikeskusta eli Pebanen kylää. Gilè e Pebane- 2010- street market.jpg|Katukauppaa Pebanessa. COSV - Mozambico 2010 - Distretti di Gilè e Pebane - Villaggio.jpg|Joku piirin syrjäisempi kylä. Mozambico2010- risorse naturali Gilè e Pebane- persone- COSV.jpg| Kalastajien vene. COSV - Mozambico 2010 - Distretti di Gilè e Pebane - Riserva di Gilé 5.jpg|Gilén kansallispuistoa. == Lähteet == == Aiheesta muualla == Luokka:Zambezian maakunta Luokka:Mosambikin piirit
Ulmanen

Ulmanen on sukunimi, joka on muun muassa seuraavilla suomalaisilla henkilöillä: * Aino Ulmanen (s. 1948), taidemaalari * Antti Ulmanen (s. 1999), jalkapalloilija * Pekka Ulmanen (1958–2023), muusikko
116 (luku)

116 (satakuusitoista) on luonnollinen luku, jota edeltää luku 115 ja seuraa luku 117. == Matematiikassa == * 116 on yhdistetty luku. * 116 on vajaa luku. * 116 on Harshad-luku binäärijärjestelmässä. * 116 kuuluu Erdősin–Woodsin lukuihin. * 116 kuuluu O’Halloranin lukuihin, koska se on parillinen mutta ei voi olla sellaisen suorakulmaisen särmiön pinta-ala, jonka särmien pituudet ovat kokonaislukuja. * 116!+1 on kertoma-alkuluku. * 116 voidaan muodostaa viiden positiivisen kuutioluvun summana: 4 \cdot 3^3 + 2^3. * 116 esiintyy Aronsonin lukujonossa eli seuraavassa englanninkielisessä virkkeessä, joka kuvaa itseään: T is the first, fourth, eleventh, sixteenth, twentyfourth, twentyninth, thirtythird, thirtyfifth, thirtyninth, fortyfifth, fortyseventh, fiftyfirst, fiftysixth, fiftyeighth, sixtysecond, sixtyfourth, sixtyninth, seventythird, seventyeighth, eightieth, eightyfourth, eightyninth, ninetyfourth, ninetyninth, onehundredfourth, onehundredeleventh, onehundredsixteenth, … letter in this sentence. == Luonnontieteissä == * Alkuaineiden jaksollisessa järjestelmässä 116 on livermoriumin järjestysluku. * Tina-116 on tinan vakaa isotooppi. * Osmium-192 on osmiumin vakaa ja luonnossa yleisin isotooppi, jonka neutroniluku on 116. * Iridium-193 on iridiumin vakaa ja luonnossa yleisin isotooppi, jonka neutroniluku on 116.Isotope data for iridium-193 in the Periodic Table * Platina-194 on platinan vakaa isotooppi, jonka neutroniluku on 116. * Elohopea-196 on elohopean vakaa isotooppi, jonka neutroniluku on 116.Isotope data for mercury-196 in the Periodic Table * 116 Sirona on asteroidi. == Muissa yhteyksissä == * Seututie 116 kulkee Lohjan ja Siuntion välillä. * V116-luokka oli Saksan keisarikunnan laivaston hävittäjäluokka. * RIM-116 Rolling Airframe Missile on yhdysvaltalainen ohjus. * STS-116 oli Nasan avaruussukkulalento, jolla ensimmäinen ruotsalainen kävi avaruudessa. * Mormonin kirjaan liittyvät kadonneet 116 sivua. == Lähteet == == Aiheesta muualla == Luokka:Luonnolliset luvut
Yozgatin kansallispuisto

Yozgatin kansallispuisto on luonnonsuojelualue Turkissa noin viisi kilometriä Yozgatista. Siellä kasvaa havupuita, tammia ja katajaa. Alueella on myös kuumia lähteitä. Puisto on perustettu vuonna 1958, ja se on Turkin vanhin kansallispuisto. == Lähteet == Luokka:Turkin kansallispuistot Luokka:Yozgatin maakunta
Lempäälän pappila

Lempäälän pappila (ruots. Lembois prästgård) on entinen kirkkoherran virka- asunto Lempäälässä, Pirkanmaalla. Hirsinen rakennus on valmistunut vuonna 1903 arkkitehti Berndt Blomin piirustusten mukaisesti. Tyylisuunnaltaan pappila edustaa jugendia, ja se on yksi arvokkaimpia jugendpappiloita Tampereen hiippakunnassa. Rakennuksen omistaa Lempäälän seurakunta. Samalla paikalla on sijainnut pappila jo 1400-luvulla. Nykyisin pappilassa sijaitsee seurakunnan kokoontumis- ja työtiloja. Lempäälän pappila on remontoitu viimeksi vuosina 2011–2012. == Lähteet == Luokka:Lempäälän rakennukset ja rakennelmat Luokka:Suomen pappilat
Oulunsalon kirkonkylän rauhanyhdistys

Oulunsalon kirkonkylän rauhanyhdistys on Oulunsalossa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja ja julistaa sanaa Jeesuksen lähetyskäskyn mukaisesti. Kirkonkylän Rauhanyhdistyksessä on noin 550 jäsentä. Rauhanyhdistyksen seurasaliin mahtuu 800 henkilöä, ja siellä pidetään seuroja sunnuntaisin. == Historia == Oulunsaloon lestadiolaisuus levisi 1860-luvun loppupuolella. 1870-luvun alussa saarnaajaksi ja maallikkojohtajaksi nousi Pekka Anttila, jonka saarnamatkat ulottuivat Oulunsalon ulkopuolelle. Vuonna 1882 Oulunsalossa oli voimakas herätys. Liikkeen kannatus kasvoi ja 1900-luvun vaihteessa 1140 asukkaan pitäjässä oli noin 200 lestadiolaiskristittyä.Lohi 1997, s. 232–234 == Katso myös == * Uskonto Oulussa * Vanhoillislestadiolaisuus * Suomen Rauhanyhdistysten Keskusyhdistys * Oulunsalon seurakunta == Lähteet == * === Viitteet === Luokka:Oulunsalon rakennukset ja rakennelmat Luokka:Oulun seurakunnat Luokka:Oulunsalo Luokka:Vanhoillislestadiolaiset rauhanyhdistykset
Maganja da Costan piiri

Maganja da Costan piiri () on Mosambikin Zambezian maakuntaan kuuluva piiri. Piirikeskus on Maganja da Costan kaupunki (Vila de Maganja da Costa), joka sijaitsee linnuntietä 91 kilometriä maakuntakeskus Quelimanesta koilliseen. == Piiri ja sen naapurit, aluehallinto== Maganja da Costan piiriä rajaa etelässä Intian valtameri, lounaassa Namacurran piiri, luoteessa Mocuban piiri ja idässä Mocubelan piiri. Piirin pinta-ala on noin 2 945 neliökilometriä (2019), toisen lähteen mukaan 2 872,7 km² (2021). Aiemmin piiri oli laajempi, sillä pinta-alaksi ilmoitettiin 7 597 km² (1997, 2007) tai 7 644 km² (1997). Pinta- alan pudotus selittyy Mosambikin parlamentin joulukuun 2013 päätöksellä perustaa Mocubelan piiri kahdesta tuolloisen Maganja da Costan piirin hallintoalueesta. Paikallistasolla Maganja da Costan piiri jakautuu kahteen hallinto-alueeseen (): P.A. Maganja da Costa (sede) ja P.A. Baixo Licungo Nante. Vuoteen 2013 saakka piiri jakautui neljään hallintoalueeseen, joista kaksi (P.A. Bajone ja P.A. Mocubela) siirrettiin uuteen Mocubelan piiriin. Hallintoalueet jaetaan edelleen paikkakuntiin (localidades). == Väestö == Mosambikin tilastoviranomaisen väkilukuarvio on 169 584 asukasta (2022). Edellisten vuosikymmenten aikana väkiluku on kehittynyt seuraavasti: 229 230 (VL 1997); 280 000 (VL 2007) ja 183 504 (VL 2017, prel.). Erityisesti kahden hallintoalueen menettäminen uudelle piirille joulukuussa 2013 supisti Maganja da Costan piirin väkilukua. Väestöstä lukutaidottomia on 61,0 prosenttia (2021), kun aiemmin heitä oli 87,1 % (1997). Miehillä lukutaito oli selvästi yleisempää kuin naisilla (1997). Väestön valtakieli on paikalliskieliin lukeutuva lomwe (elomwe) eli länsimakuan kieli (1997). Mosambikin virallista kieltä portugalia puhui vain 19,5 prosenttia piirin asukkaista; miehet yli kaksi ja puoli kertaa naisia useammin (1997). Väestönkasvun seurauksena yli puolet maakunnan väestöstä on lapsia ja nuoria (0–17-vuotiaita); Mosambikin tilastoviraston (INE) väestöennusteen (2022) mukaan alle 20-vuotiaita oli Maganja da Costan piirin asukkaista 59,6 prosenttia (100 996/169 584). Unescon Zambeziaan keskittyvän raportin ja maakunnan terveystilaston mukaan mukaan lasten moniulotteinen köyhyys on Zambezian maakunnassa erittäin yleistä (59,1 % lapsista). Lisäksi esimerkiksi alle 5-vuotiaitten krooninen aliravitsemus (44,6 %) ja anemia sekä lapsikuolleisuus (6,84 %) on hyvin korkealla tasolla (2015–2018). Yleisesti koko Mosambik lukeutuu matalan tulotason maiden keskiarvoa alhaisemmalle tulotasolle, mikä osaltaan kuvastaa äärimmäisen köyhyyden yleisyyttä koko maassa. == Talous== Maatalous, karjankasvatus ja kalastus ovat keskeisiä elinkeinoja. Tärkeimpiin tuotteisiin lukeutuvat riisi, bataatti, maissi, jamssi, nautakarja, vuohet ja siat sekä kalat. == Lähteet == Luokka:Zambezian maakunta Luokka:Mosambikin piirit
Turkin terveystieteiden yliopisto

Turkin terveystieteiden yliopisto (, lyhennys SBÜ; , lyhennys UHS) on vuonna 2015 muodostettu julkinen terveystieteellinen yliopisto, joka toimii usealla paikkakunnalla kotimaassaan Turkissa sekä ulkomailla. Yliopisto tulkitsee toimintansa alkamisajaksi vuoden 1903, jolloin Osmanien valtakunnan lääketieteellinen korkeakoulu aloitti toimintansa Istanbulissa. Akateemista henkilökuntaa on yli 3 000 ja perusopiskelijoita oli yli 22 000\. Lisäksi yliopistossa opiskelee jatkotutkintoa yli 1 000 henkilöä. Yliopiston opetuskielenä on turkki. Yliopistolla on yliopistokampukset kotimaassaan Turkissa Istanbulissa, Ankarassa, Bursassa, İzmirissä ja Trabzonissa. Pääkampukset ovat Istanbulin Hamidin kampus ja Ankaran Gülhanen kampus. Ulkomaiset yliopistokampukset sijaitsevat Somalian Mogadishussa, Sudanin Nyalassa ja Uzbekistanin Buharassa.. Yliopiston Istanbulin pääkampus toimii Hamidin kampukseksi kutsutussa rakennuksessa (sulttaani Abd-ul-Hamid II:n mukaan). Vuonna 2016 Turkin sotilaslääketieteellinen korkeakoulu Ankarassa (nykyinen Ankaran Gülhanen kampus) liitettiin osaksi yliopistoa. Kiinalaisessa ARWU-yliopistorankingissa se luokiteltiin ensimmäisen kerran vuonna 2022. Vuonna 2023 se luokiteltiin sijaluokkaan 701-800. Tässä arvioinnissa se oli toiseksi arvostetuin turkkilainen yliopisto. Tässä vaiheessa esimerkiksi brittiläinen THE-ranking ei vielä arvioinut osin sateenvarjotyyppisesti usean yliopiston kampuksella toimivan terveystieteiden yliopiston sijoitusta, vaikka oli jo liitänyt sen yliopistorankinginsa seurantaan. ==Lähteet== Luokka:Turkin yliopistot ja korkeakoulut Luokka:Istanbulin rakennukset ja rakennelmat
HarfBuzz

HarfBuzz on avoimen lähdekoodin vapaa ohjelmistokehityskirjasto, jota käytetään tekstien muotoiluun (text-shaping engine). HarfBuzz ottaa syötteenään merkkijonon, joka koostuu Unicode-koodatuista merkeistä, ja valitsee ja sijoittaa halutusta fontista glyyfit, joilla teksti tulostetaan soveltaen tekstin asettelusääntöjä ja fontin ominaisuuksia. HarfBuzz voi muotoilla tekstin merkittävimmillä maailman kirjoitusjärjestelmillä.https://harfbuzz.github.io/what-is-harfbuzz.html HarfBuzzin tukemia tekstien muotoilumalleja ovat:https://harfbuzz.github.io/what-does-harfbuzz-do.html *intialainen (devanagari, bengali, gujarati, gurmukhi, kannada, malayalam, oriya, tamili ja telugu) *arabialainen, mukaan lukien N'Ko, syyria, sekä myös mongoli. Esimerkiksi arabialaisella kirjaimella on neljä eri muotoa riippuen siitä, esiintyykö merkki sanan alussa, keskellä, lopussa tai itsenäisenä merkkinä. Täten kirjain esitettävä eri glyyfillä riippuen tästä. *thailainen, mukaan lukien lao *khmeriläinen kirjaimisto *burmalainen kirjaimisto *tiibetiläinen kirjaimisto *hangul *heprealainen kirjaimisto *yleinen muotoilumalli USE *vakiomalli ei-kompleksisille kirjoitusjärjestelmille kuten latinalainen, kyrillinen, kreikkalainen, armenilainen, georgialainen, tifinagh ja muut. Näissä käytetään lähinnä ligatuureja (esim. f + f + i = ﬃ) ja painomerkkejä.https://harfbuzz.github.io/why-do-i-need-a-shaping-engine.html *emojit. Emojeihin on lisätty järjestelmä, jolla emojin hahmon ihonväriä voi muuttaa. Lisäksi monet lippu-emojit ja uudet emojit muodostetaan yhdistämällä vanhoja ns. ZWJ-merkin (zero-width joiner) avulla (esim. 🐈 + ZWJ + ⬛ = musta kissa). HarfBuzzin kehitti alun perin Behdad Esfahbod osana FreeType- projektia. Erillisiä versioita ylläpidettiin Qt- ja Pango-kirjastoja (mm. GTK:n ja Firefoxin käyttämä) varten, nämä versiot yhdistettiin myöhemmin. Esfahbod palkittiin vuonna 2013 O'Reilly Open Source Award -palkinnolla kirjaston kehittämisestä.https://web.archive.org/web/20150618102153/http://www.oscon.com/oscon2013/public/schedule/detail/29956 KDE:n (QT) ja GNOME (GTK) lisäksi kirjasto kuuluu mm. ChromeOSiin (Skia), PlayStation 4:aan, Androidiin, Javaan ja Flutteriin. Sitä käyttävät suoraan Chromium/Chrome, Firefox, LibreOffice, Scribus, Inkscape ja Adobe Photoshop (versiosta 23.0 v. 2021 lähtienhttps://helpx.adobe.com/mena_en/photoshop/using/unified-text- engine.html ). ==Lähteet== Luokka:Typografia Luokka:Ohjelmakirjastot
Tuomiorovastin pappila (Kuopio)

Tuomiorovastin pappila (ruots. Domprostens prästgård) on Kuopiossa, Pohjois- Savossa sijaitseva pappila. Vuonna 1776 valmistunut rakennus on vanhin Kuopion kaupungin perustamisesta säilynyt rakennus. Tuomiorovastin pappilan omistaa Kuopion seurakuntayhtymä ja nykyisin siellä on seurakuntayhtymän nuoriso- ja oppilaitostyön toimitiloja. Tuomiorovastin pappilaa on kutsuttu myös yksinkertaisemmin Vanhaksi pappilaksi. Tuomiorovastin pappila on suojeltu rakennussuojelulailla osana Kuopion Snellmaninpuisto, tuomiokirkko ja puukorttelit -nimistä valtakunnallisesti merkittävää rakennettua kulttuuriympäristöä. == Historia ja arkkitehtuuri == Kuopion Tuomiorovastin pappila valmistui alun perin lääninhallituksen kamreerille vuonna 1776. Kustavilaista tyyliä edustava hirsirakennus siirrettiin nykyiselle paikalleen osoitteeseen Kuninkaankadun ja Koljonniemenkadun kulmasta 1900-luvun alussa, sillä juuri itsenäistynyt Kuopion kaupunkiseurakunta tarvitsi uuden rakennuksen kirkkoherran pappilaksi. Tuomiorovastin pappilana rakennus alkoi toimia vuonna 1914 ja se kunnostettiin arkkitehti Juho Nykäsen suunnitelmien mukaisesti. Rakennuksen ensimmäiset asukkaat sen pappila-aikana olivat kirkkoherra Josef Simelius perheineen. Tuomiorovastin pappilassa on mansardikatto ja sen huoneisiin kuuluvat kaksi salia, kuusi kamaria, keittiö ja eteinen. Ikkunoita on suurennettu ja vuorilaudoitus uusittu vaakatasoiseksi vuonna 1840 ajanmukaista empiretyyliä mukaillen. == Lähteet == Luokka:Kuopion rakennukset ja rakennelmat Luokka:Suomen suojellut rakennukset Luokka:Suomen 1700-luvulla rakennetut rakennukset ja rakennelmat Luokka:Suomen pappilat
Jorma Turunen (kauppaneuvos)

Jorma Turunen (29. toukokuuta 1918 Kuopio – 30. maaliskuuta 1999 Kuopio) oli suomalainen yritys- ja järjestöjohtaja, joka sai kauppaneuvoksen arvonimen. Viitattu 30.10.2023. Turusen vanhemmat olivat pankinjohtaja, varatuomari Aarne Turunen ja Alfhild Viktoria Larsson ja puoliso vuodesta 1944 hammaslääkäri Sirkka-Liisa Ritvanen. Turunen tuli ylioppilaaksi Kuopion yhteiskoulusta 1939, suoritti Kuopion kauppaopiston 1943 ja valmistui ekonomiksi Helsingin kauppakorkeakoulusta 1945. HTM-tilintarkastaja hänestä tuli 1954. Turunen oli H. Saastamoinen & Pojat Oy:n tukkumyyjä 1945–1947 ja Suomen Voimistelu- ja Urheiluliiton, vuodesta 1961 Suomen Valtakunnan Urheiluliitto, Pohjois-Savon piirin toiminnanjohtaja 1947–1967. Hän oli Kansalliskauppa-yhtiön osakas, johtokunnan varapuheenjohtaja 1965–1967 ja puheenjohtaja vuodesta 1985 sekä yhtiön toimitusjohtaja 1967–1988. Tuntiopettajana Kuopion kauppaoppilaitoksessa hän toimi 1948–1954 ja kirjanpidon tuntiopettajana Kuopion yhteiskoulussa 1962. Turunen oli Kuopion kaupunginvaltuuston jäsen 1969–1972 ja kaupunginhallituksen jäsen 1969–1971. Hänellä oli myös useita muita luottamus- ja asiantuntijatehtäviä. Kauppaneuvoksen arvonimen Turunen sai 1978. == Lähteet == Luokka:Suomalaiset yritysjohtajat Luokka:Suomalaiset järjestöjohtajat Luokka:Suomalaiset kauppiaat Luokka:Suomalaiset yrittäjät Luokka:Kauppaneuvokset Luokka:Kuopion kaupunginvaltuutetut Luokka:Vuonna 1918 syntyneet Luokka:Vuonna 1999 kuolleet
D.D.E.

D.D.E. on rockyhtye Norjan Namsosista. Se perustettiin vuonna 1992 ja monet perustajajäsenistä olivat aiemmin olleet mukana After Dark -nimisessä bändissä. Esikoissingle "Flamma" nousi Norjassa listaykköseksi alkuvuodesta 1992, samoin "Vinsjan på kaia" seuraavana vuonna, jolloin ilmestyi myös esikoisalbumi Rai-Rai. Yhtyeeltä on ilmestynyt 12 studioalbumia, ja se sai vuonna 2019 Spellemannprisenin kunniapalkinnon. ==Albumit== * Rai-Rai (1993) * Rai 2 (1994) * Det går likar no (1996) * Ohwææææh!!! (1998) * No e D.D.E. jul igjen! (1999) * Jippi (2000) * Her bli' det liv (2002) * Næ næ næ næ næ næ (2005) * No går det så det suse' (2007) * 15 år live (2007) * Frelsesarmeens juleplate (2008) ==Lähteet== ==Aiheesta muualla== Luokka:Norjalaiset rockyhtyeet
Nybrua

Nybrua on Oslossa Grünerløkkan kaupunginosassa sijaitseva Akerselva-joen ylittävä silta. Se yhdistää Storgatan Trondheimsveienin ja Thorvald Meyers gaten risteykseen. Nybrua valmistui vuonna 1827. ==Lähteet== ==Aiheesta muualla== Luokka:Norjan tieliikennesillat Luokka:Oslon sillat
Gunerius

Gunerius on Oslon keskustassa sijaitseva kauppakeskus. Siinä toimii noin 30 liikettä sekä joitakin ravintoloita. Guneriuksen historia alkaa vuodesta 1852, jolloin Gunerius Pettersen perusti paikalle sekatavarakaupan. Nykyinen rakennus on vuodelta 1971. ==Lähteet== ==Aiheesta muualla== * Kauppakeskuksen verkkosivut Luokka:Oslon rakennukset ja rakennelmat Luokka:Norjan kauppa- ja ostoskeskukset
Trøndelagin teatteri

Trøndelagin teatteri () on Norjan Trondheimissa sijaitseva teatteri. Se perustettiin vuonna 1937, mutta rakennuksessa oli ollut teatteritoimintaa jo vuodesta 1816. Laajennusosa valmistui vanhan teatterirakennuksen kylkeen 1997. Teatterissa on nykyisin kolme näyttämöä, ja sen johtajana on vuodesta 2019 toiminut Elisabeth Egseth Hansen. ==Lähteet== ==Aiheesta muualla== Luokka:Norjan teatterit Luokka:Trondheimin rakennukset ja rakennelmat
Lauri Toivonen

Lauri Toivonen -nimisiä suomalaisia henkilöitä ovat: * Lauri Toivonen (1894–1922), jääkäriluutnantti * Lauri Toivonen (s. 1991), koripalloilija * Lauri J. Toivonen (1888–1969), fantasiakirjailija.
Pirjo Iivonen

Pirjo Iivonen on suomalainen tietokirjailija, jolta on ilmestynyt kuusi henkilökohtaista neulekirjaa ja hän ollut tekemässä useita yhteistyönä tehtyä suunnittelijan yhteiskirjaa. Otavan kirjailija Pirjo Iivosen neuleille ominaista ovat eri tekniikoiden yhdistely ja yllättävät yksityiskohdat. Iivosen neuleohjeita on julkaistu monissa neulelehdissä muun muassa Taito, Novita ja Kotivinkki. Kirjoista useampia on käännetty monille kielille. ==Teokset== ===Omat teokset=== * Unelmien silmukat – Haaveista sukiksi (2015) * Unelmien huivit (2017) * Unelmien neuleasusteet (2018) * Jämälankasukat (2019) * Unelmien talvineuleet (2021) * Jämälankasukat 2 (2023) ===Mukana teoksissa=== * Suuri suomalainen toivesukkakirja: Miesten sukat (2018) * Suuri suomalainen toivesukkakirja 2: Lasten sukat (2019) * Suuri suomalainen toivesukkakirja 3: Pitkät sukat (2020) * Suuri suomalainen toivesukkakirja 4: Sukat kaikilla mausteilla (2021) * Minun islantilaisneuleeni (2022) * Muumit Onnelliset villasukat (2022) * Minun suomalaisneuleeni (2023) * Arabia sisustuslehti (2022) * Kaverille kans (2023) Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
Jussi Niemi (täsmennyssivu)

Jussi Niemi -nimisiä suomalaisia henkilöitä ovat: * Jussi Niemi, säveltäjä, sanoittaja ja kitaristi * Jussi Niemi, oik. Juho-Eino Niemi (1911–1981), maalaisliittolainen poliitikko, ministeri ja toimitusjohtaja * Jussi Niemi (s. 1950), yleisen kielitieteen professori * Jussi Niemi (1950–2023), musiikkitoimittaja ja -arvostelija. == Katso myös == * Antti-Jussi Niemi (s. 1977), jääkiekkoilija * Jussi Nieminen (s. 1982), jääkiekkoilija
Dansk Melodi Grand Prix 2009

Dansk Melodi Grand Prix 2009 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2009. Kilpailu käytiin avoimen sävellyskilpailun ja kutsukilpailun yhdistelmänä. Avoimeen kilpailuun lähetettiin 684 kappaletta, joista kuusi valittiin kilpailun finaaliin. Lisäksi finaaliin kutsuttiin neljä kutsukilpailijaa. Finaali pidettiin 31. tammikuuta Messecenter Herning -mesukeskuksessa Herningissä. Finaali pidettiin kolmekierroksisena. Ensimmäisellä kierroksella seitsenhenkinen asiantuntijaraati ja katsojat tekstiviestiäänestyksellä valitsivat yhdessä neljä kappaletta toiselle kierrokselle. Raatiin kuuluivat Kalle Meyer Vestergaard, Bent Fabricius-Bjerre, Martin Brygmann, Kjeld Tolstrup, Søs Fenger, Anna David ja Michael Hardinger. Toiselle kierrokselle päässeet jaettiin kahteen pariin, joista kummastakin äänestettiin tekstiviestiäänestyksellä toinen superfinaaliin. Superfinaalissa voittaja valittiin tekstiviestiäänestyksellä. Kilpailun voitti Brinck kappaleella "Believe Again". Finaalia seurasi 1 717 000 katsojaa. ==Tulos== ===Ensimmäinen kierros=== Numero Artisti Kappale Lauluntekijä(t) Tulos 1 Trine Jepsen "I'll Never Fall in Love Again" Claes Andreasson, Torbjörn Wassenius, Johan Sahlén, Niels Kvistborg Putosi 2 Jeppe "Lucky Boy" Jeppe Breum Laurssen Putosi 3 Marie Carmen Koppel "Crying Out Your Name" Marie Carmen Koppel, Dan Hemmer Putosi 4 Sukkerchok "Det' det" Lasse Lindorff, Mogens Binderup, Lise Cabble Toinen kierros 5 Jimmy Jørgensen "Alice in the Wonderland" Mikael Erlandsson, Torbjørn Wassenius, Claes Andreasson, Birgitte Rye Putosi 6 Hera Björk "Someday" Christina Schilling, Jonas Gladnikoff, Henrik Szabo, Daniel Nilsson Toinen kierros 7 Claus Christensen "Big Bang Baby" Troels Holdt, Lars Malm, Lise Cabble Putosi 8 Johnny Deluxe "Sindssyg" Noam Halby, Jakob Glæsner, Peter Kvint Toinen kierros 9 Christina Undhjem "Underneath My Skin" Mads Haugaard, Brian Risberg Clausen Putosi 10 Brinck "Believe Again" Lars Halvor Jensen, Martin Michael Larsson, Ronan Keating Toinen kierros ===Toinen kierros=== Pari Numero Artisti Kappale Tulos I 1 Sukkerchok "Det' det" Putosi 2 Hera Björk "Someday" Superfinaaliin II 3 Brinck "Believe Again" Superfinaaliin 4 Johnny Deluxe "Sindssyg" Putosi ===Superfinaali=== Numero Artisti Kappale Sija 1 Hera Björk "Someday" 2 2 Brinck "Believe Again" 1 ==Lähteet== * *http://natfinals.50webs.com/90s_00s/Denmark2009.html ===Viitteet=== Luokka:Eurovision laulukilpailu 2009 Luokka:Dansk Melodi Grand Prix
Acharius

Acharius viittaa seuraaviin henkilöihin: * Acharius, Fredrik Wilhelm Scholanderin (1816–1881) kirjailijanimi * Erik Acharius (1757–1819), ruotsalainen kasvitieteilijä ja lääkäri * Laurentius Acharius (1770–1852), ruotsalainen tehtailija ja valtiopäiväedustaja
Mackenyu Arata

Mackenyu Maeda (; s. 16. marraskuuta 1996 Los Angeles, Kalifornia), joka tunnetaan ammattimaisesti nimellä Mackenyu Arata () tai yksinkertaisesti Mackenyu, on japanilainen näyttelijä, joka tunnetaan Roronoa Zoron roolistaan Netflix-sarjassa One Piece (2023). == Elämäkerta == Mackenyu syntyi 16. marraskuuta 1996 Los Angelesissa. Hän on japanilaisten vanhempien, Tamami Chiban ja japanilaisen toimintaelokuvatähden Sonny Chiban poika, ja hänellä on kaksi sisarusta, siskopuoli Juri Manase ja veli Gordon Maeda. == Filmografia == === Elokuva === * Tadaima (2015) * Kamen Rider Drive: Surprise Future (2015) * Take a Chance (2015) * Chihayafuru Part 1 (2016) * Chihayafuru Part 2 (2016) * Night's Tightrope (2016) * Bittersweet (2016) * Let's Go, Jets! (2017) * JoJo's Bizarre Adventure: Diamond Is Unbreakable Chapter I (2017) * Peach Girl (2017) * Pacific Rim: Uprising (2018) * Chihayafuru Part 3 (2018) * Over Drive (2018) * Impossibility Defense (2018) * Code Blue: The Movie (2018) * 12 Suicidal Teens (2019) * Tokyo Ghoul S (2019) * NiNoKuni (2019) * Kaiji: Final Game (2020) * Our 30-Minute Sessions (2020) * Tonkatsu DJ Agetarō (2020) * Brave: Gunjō Senki (2021) * The Master Plan (2021) * Rurouni Kenshin: The Final (2021) * Fullmetal Alchemist: The Revenge of Scar (2022) * Fullmetal Alchemist: The Final Alchemy (2022) * Knights of the Zodiac (2023) === Televisio === * Yume wo Ataeru (2015) * Sakurasaku (2016) * Tomorrow, I'll Surely Love You Again (2016) * Brass Dreams (2016) * Fugitive Boys (2017) * Kiss that Kills (2018) * Two Homelands (2019) * Our Dearest Sakura (2019) * Remote de Korosareru (2020) * The End of the Tiny World: Half A Year Later (2021) * Ichikei's Crow: The Criminal Court Judges (2021) * One Piece (2023–) == Lähteet == == Aiheesta muualla == * Luokka:Japanilaiset näyttelijät Luokka:Yhdysvaltalaiset elokuvanäyttelijät Luokka:Elävät henkilöt Luokka:Vuonna 1996 syntyneet
Polymetyylipenteeni

Polymetyylipenteeni eli poly(4-metyyli-1-penteeni) tai PMP on polyolefiinien luokkaan kuuluva polymeeri. Polymetyylipenteenin valmistuksessa käytettävä monomeeri on 4-metyyli-1-penteeni. Polymeerillä on useita käyttökohteita. == Ominaisuudet, valmistus ja käyttö == Polymetyylipenteeni on hyvin kevyt polymeeri, ja sen tiheys vaihtelee kiteisyydestä riippuen välillä 0,812–0,84 g/cm3. Kiteiset polymeerit ovat amorfisia kevyempiä. Kiteisyysaste on tavanomaisesti 40-60 %. Polymetyylipenteenin sulamispiste on korkea, noin 245 °C, ja lasisiirtymälämpötila on noin 50 °C. Polymetyylipenteeni ei liukene veteen, laimeisiin happoihin tai emäksiin tai orgaanisiin liuottimiin huoneenlämpötilassa. Polymeeri kestää hyvin useita kemikaaleja, mutta hapettimia huonosti. Polymetyylipenteeni on kirkasta ja läpäisee hyvin valoa, myös UV-säteilyä. UV-säteilynkesto on hyvä. Aine on lämmön- ja sähköneriste. Polymetyylipenteenin mekaaniset ominaisuudet ovat polypropeenin kanssa samankaltaiset, mutta polymetyylipenteenin lämmönkesto on parempi. Matalissa lämpötiloissa polymetyylipenteeni haurastuu, mutta tätä taipumusta voidaan lieventää komonomeereilla.Yury V. Kissin: "Polymers of Higher Olefins", teoksessa Kirk-Othmer Encyclopedia of Chemical Technology, John Wiley & Sons, New York, 2015.T. Geoffrey Heggs: "Poly(4-Methyl-1-Pentene)", teoksessa Ullmann's Encyclopedia of Industrial Chemistry, John Wiley & Sons, New York, 2011. Polymetyylipenteeniä valmistetaan polymeroimalla 4-metyyli-1-penteeniä. Lasisiirtymälämpötilan alentamiseksi komonomeereina käytetään pitempiketjuisia alkeeneja muutaman prosentin verran. Reaktio on tyypiltään radikaalipolymerointi, katalyytteinä käytetään Ziegler–Natta-katalyyttejä ja liuottimina hiilivetyjä. Muodostuva polymetyylipenteeni on isotaktista. Polymetyylipenteenin teollinen valmistus alkoi 1964. : Polymetyylipenteenistä tehdään kappaletavaroita, kalvoja ja kuituja. Polymetyylipenteeni kestää useita sterilointikertoja, mikä on eduksi lääketieteellisissä käyttökohteissa. Polymeeristä valmistetaan esimerkiksi astioita, elintarvikkeiden pakkauksia, kaapeleiden pinnoitteita ja optisissa laitteissa käytettäviä osia. Polymetyylipenteenillä voidaan pinnoittaa myös paperia. == Lähteet == Luokka:Polymeerit
Dubai

Dubai () on suurin kaupunki Yhdistyneissä arabiemiirikunnissa ja samannimisen emiraatin pääkaupunki. Dubain kaupungille ovat leimallisia lukuisat pilvenpiirtäjät, satama ja aurinkorannat. Dubai sijaitsee Persianlahden rannalla Dubain emiraatin pohjoisosassa. Dubain kaupungin pinta-ala on noin 35 neliökilometriä. Dubai aikoo laajentaa alansa kaksinkertaiseksi rakentamalla keinotekoisia saaria ja asuttamalla entistä autiomaata. Dubain maamerkkejä ovat muun muassa Burj Al Arab -hotelli, rakenteilla olevat kolme palmusaarta ja The World -saaristo, joka muodostaa ilmasta tarkkailtuna maailmankartan. Burj Khalifa oli myös valmistuessaan vuonna 2010 maailman korkein rakennus(828 m). Vuonomainen 15 km pitkä Dubainlahti jakaa perinteisesti Dubain kahtia. Sen pohjoispuolen nimi on Deira, eteläpuolen Bur Dubai. Yli sadan vuoden ajan, kun Dubain tärkeimpiä elinkeinoja olivat kalastus, helmenkalastus, ja meriteitä käyty ulkomaankauppa, tämän luonnonsataman ympäristö oli kaupungin keskus. Dubain vanhimmat rakennukset ovat lahden rannalla. Ne ovat tyypillisesti korkeintaan kaksi kerrosta korkeita. Uusi keskusta pilvenpiirtäjineen on levittäytynyt lounaaseen. Äärimmäisenä länsilounaassa on uusi satama ja useita tekojärviä. == Lähteet == Luokka:Dubai
Tim McGraw (kappale)

Tim McGraw on yhdysvaltalaisen laulaja-lauluntekijä Taylor Swiftin kappale ja esikoissingle. Kappale julkaistiin radiosinglenä 19. kesäkuuta 2006 Swiftin ollessa 16-vuotias. Se on mukana albumilla Taylor Swift. Swift kirjoitti kappaleen yhdessä Liz Rosen kanssa. Kappaleen tuottaja on Nathan Chapman.When She Thinks "Tim McGraw," Taylor Swift Savors Payoff CMT 1.12.2006. Arkistoitu.30 Best Taylor Swift singles ever (so far) The Arizona Republic 8.12.2015.Here’s Why Tim McGraw Felt ‘a Little Apprehensive’ About Taylor Swift’s Song Named After Him Billboard 21.1.2021. Single nousi Yhdysvalloissa countrymusiikin listan sijalle 6 ja Billboard 100 -listan sijalle 40.Chart History - Taylor Swift - Hot Country Songs Billboard Viitattu 30.10.2023.Chart History - Taylor Swift - Billboard 100 Billboard Viitattu 30.10.2023. Kappale on myynyt Yhdysvalloissa kaksi kertaa platinaa ja Australiassa kultaa.Gold & Platinum - Taylor Swift, Tim McGraw RIAA. Viitattu 30.10.2023. Aug 2024 Accreds Australian Recording Industry Association. Viitattu 7.10.2024. ”Tim McGraw” on countryballadi, joka kertoo Swiftin lukioaikaisesta seurustelusuhteesta ja sen päättymisestä. Kappale on nimetty countrylaulaja Tim McGraw’n mukaan. ==Singlen kappaleet== Taylor Swift – Tim McGraw Discogs Viitattu 30.10.2023 Taylor Swift – Tim McGraw Discogs Viitattu 30.10.2023 ==Listasijoitukset== Maa ja lista Korkein sija Kanada (country)Chart History - Taylor Swift - Canada Country Billboard. 10 Yhdysvallat (Billboard Hot 100) 40 Yhdysvallat (country) 6 ==Myyntipalkinnot== Maa Sertifikaatti Myöntäjä Australia kultaa Australian Recording Industry Association Yhdysvallat 2x platinaa Recording Industry Association of America ==Maggie Rogersin versio== Laulaja Maggie Rogers levytti kappaleesta cover-version vuonna 2018. Rogersin versio julkaistiin Spotify-suoratoistopalvelussa Spotify Singles -sarjassa.Maggie Rogers on Learning to Love ‘Tim McGraw’ Rolling Stone 11.4.2019Maggie Rogers Covers Taylor Swift For ‘Spotify Singles' Jambase 18.12.2018 ==Lähteet== ==Aiheesta muualla== * Tim McGraw-kappaleen musiikkivideo Luokka:Taylor Swiftin kappaleet Luokka:Vuoden 2006 kappaleet Luokka:Balladit
Racine (Wisconsin)

Racine on kaupunki Yhdysvalloissa Wisconsinin osavaltiossa. Se toimii Racinen piirikunnan hallintokeskuksena. Vuoden 2020 väestönlaskennan mukaan Racinessa on 77 816 asukasta, ja se oli Wisconsinin osavaltion viidenneksi suurin kaupunki. Racine sijaitsee Michiganjärven lounaisrannalla, 40 km Milwaukeesta etelään ja 110 km Chicagosta pohjoiseen. == Maantiede == Racine sijaitsee Wisconsinin osavaltion kaakkoisosassa Michiganjärven rannalla Rootjoen suulla. Kaupungin pinta-ala on 40,56 neliökilometriä, ja siitä vettä on 0,48 neliökilometriä. == Historia == Racine perustettiin vuonna 1835 ja se sai kaupunkioikeudet vuonna 1848. Tätä ennen alueella oli asunut potawatomeja satojen vuosien ajan. Racine on historiallisesti ollut merkittävä paikallinen teollisuuden keskus. == Väestö == Vuonna 2020 Racinen 77 816 asukkaasta valkoisia oli 61,1 %, mustia 22,7 %, aasialaisia 0,8 % ja alkuperäisasukkaita 0,5 %. Asukkaista 10,6 % kuului kahteen tai useampaan rotuun. 13,7 % asukkaista puhui kotonaan jotain muuta kieltä kuin englantia ja 5,4 % asukkaista oli syntynyt ulkomailla. == Lähteet == ==Aiheesta muualla== Luokka:Wisconsinin kaupungit
Beyond Meat

Beyond Meat on yhdysvaltalainen elintarvikealan yritys, joka valmistaa lihaa muistuttavia kasviproteiinituotteita. Sen perustaja ja toimitusjohtaja on Ethan Brown. Yhtiön tunnetuimmaksi tuotteeksi on kutsuttu Beyond Burger -hampurilaispihviä, joka muistuttaa jauhelihapihviä. Se on valmistettu pääosin herneproteiinista, perunatärkkelyksestä ja kookosöljystä, ja sen punertava väri tulee punajuurimehusta. Tuotteen myynti aloitettiin vuonna 2016. Beyond Meatia on kutsuttu yhdeksi niistä yrityksistä, jotka inspiroivat kehittämään nyhtökauran. Yhtiö listautui pörssiin vuonna 2019, jota on kutsuttu lihankorvikkeiden läpimurtovuodeksi. Yhtiö oli tuolloin noin 12 miljardin euron arvoinen. Beyond Meatin sijoittajiin kuuluu joukko nimekkäitä henkilöitä, kuten Leonardo DiCaprio ja Bill Gates. == Lähteet == == Aiheesta muualla == Luokka:Yhdysvaltalaiset elintarvikeyhtiöt Luokka:Yhdysvaltalaiset pörssiyhtiöt Luokka:Lihan korvikkeet
Bun2Bun

Bun2Bun on hampurilaisaterioita tarjoava suomalainen pikaruokaketju. Sitä on kutsuttu Suomen ensimmäiseksi vegaaniseksi hampurilaisketjuksi. Ketjun tuotteita on tarjolla vain ruokalähettipalveluissa. Aiemmin Bun2Bun- ravintoloita on ollut Helsingissä neljä: Pursimiehenkadulla Punavuoressa, Vaasankadulla Harjussa, Kampin kauppakeskuksessa sekä kauppakeskus Redissä Kalasatamassa. Ketjun perustivat Pasi Hassinen ja Pertti Kallioinen maaliskuussa 2018. He olivat aiemmin tulleet tunnetuksi Street Gastron perustajina. Ensimmäinen Bun2Bun avattiin Kampin kauppakeskuksessa toimineeseen 6k-ravintolakompleksiin. Toinen toimipiste avattiin Kalasatamassa sijaitsevaan kauppakeskus Rediin. Aluksi Bun2Bunin ruokalistoilla tarjoiltiin myös lihaa, mutta joulukuussa 2018 ilmoitettiin, että ketjusta tulee täysin vegaaninen. Apuna käytettiin mainoskampanjaa, jossa julkaistiin ravintolaketjun ”kirje lehmälle”. Perustajien mukaan idea oli alun perinkin avata juuri vegaanisiin hampurilaisiin keskittyvä ketju. Lihapihvit korvattiin yhdysvaltalaisella vegaanisella Beyond Meat -pihvillä. Vuonna 2021 Espoon Tapiolaan avattiin GOAT-ravintolakonsepti, jossa Bun2Bun oli mukana kahden muun brändin kanssa. == Lähteet == == Aiheesta muualla == * Viralliset sivut Luokka:Suomalaiset pikaruokaketjut Luokka:Veganismi
Street Gastro

Street Gastro oli vuosina 2013–2019 toiminut suomalainen pikaruokaketju, joka tuli tunnetuksi täytetyistä leivistään. Se aloitti toimintansa katuruokarekkana, ja ensimmäinen kivijalkaravintola perustettiin Vaasankadulle Helsingin Harjuun. Sen jälkeen ketju laajentui etenkin kauppakeskuksiin, kuten Helsingin Rediin, Ainoaan ja Vantaan Dixiin. Korkeimmillaan Street Gastrolla oli seitsemän ravintolaa, ja ne sijaitsivat pääkaupunkiseudulla. Street Gastro työllisti tuolloin noin kymmenen ihmistä. Ketju hakeutui konkurssiin syyskuussa 2019. Yrityksen perustaneet Pasi Hassinen ja Pertti Kallioinen kertoivat toimipisteiden osoittautuneen kannattamattomiksi kauppakeskuksissa, ja erityisesti Dixin ravintolaa he luonnehtivat ”taloudelliseksi katastrofiksi”. Hassinen ja Kallioinen perustivat maaliskuussa 2018 uuden pikaruokaketjun, Bun2Bunin. == Lähteet == Luokka:Entiset ravintolat Suomessa Luokka:Suomalaiset pikaruokaketjut
Haapalamminkankaan tuulivoimapuisto

Haapalamminkankaan tuulivoimapuisto on Keski-Suomessa Saarijärven Haapalamminkankaalla sijaitseva tuulivoimapuisto, jossa toimii viisi tuulivoimalaitosta. Niiden yhteiskapasiteetti on 28,5 megawattia ja ne omistaa BlackRock. == Yleistä == Kaikki viisi tuulivoimalaa on sijoitettu ylängölle alueelle, joka on 2,5 kilometriä pitkä ja puoli kilometriä leveä. Uloimpien voimaloiden sisään jäävän alueen pinta-ala on 65 hehtaaria ja ne sijaitsevat 210–220 metrin korkeudella mpy. Voimaloiden paikat ovat karttanimillä ilmaistuna Haapalamminkangas (Haapalammen lounais- ja eteläpuolella), Tasainenkangas ja Tervalamminkangas. Puistoon tulee tie valtatieltä 13 Saarijärven keskustaajaman suunnalta. Keskustaajamaan on matkaa yli 8 kilometriä. Tuulivoimalat ovat saksalaisen Nordexin valmistamaa mallia N163. Voimaloiden tuuliturbiinin halkaisija on 163 metriä ja sen kapasiteetti on 5,7 megawattia. == Rakentaminen == Megatuuli Oy käynnisti selvitystyöt vuonna 2013 ja silloin tutkittiin 21 tuulivoimalan paikkaa ja niille johtavat tienpaikat esimerkiksi muinaisjäännösten ja liito-oravien varalta. Helsingin hallinto- oikeus käsitteli kaavasta tehtyjä valituksia ja hyväksyi kaavan 16.1.2018. Siinä todettiin meluhaitat vähäisiksi ja alittavan niistä säädetyt normirajat. Läheisten lampien kaakkurien ei katsottu kärsivän tuulivoimaloista lentäessään kotilampensa ympäristössä. Lisäksi todettiin, että Saarijärven reitin valtakunnallisesti merkittävän maisema-alueen kannalta voimalaitospuisto sijaitsee yleisemmästä katselusuunnasta poispäin. Vielä hallinto-oikeuden päätöksessä mainitaan suunnitelmassa yksittäisen voimalan kapasiteetiksi 3,45 megawattia, mikä kasvoi myöhemmin suuremmaksi. Keski-Suomen Betonirakenne rakensi voimaloiden tarvitsemat betoniset perustukset vuosina 2021–2022. Tuulivoimapuisto luovitettiin omistajalle BlackRockille syksyllä 2023 . == Katso myös == * Luettelo Suomen tuulivoimaloista == Lähteet == Luokka:Suomen tuulivoimapuistot Luokka:Saarijärven rakennukset ja rakennelmat
Schrothin hoitomenetelmä

thumb|upright|Johann Schroth, Carl Goebelin litografia, 1850. Schrothin hoitomenetelmä () on saksalaisen luonnonlääkärin Johann Schrothin (k. 1856) suunnittelema hoitomenetelmä varsinkin kupan, mutta myös eräiden muiden aiemmin kroonisten tautitilojen parantamiseksi. Potilaat saivat lähinnä vain kuivaa vehnäleipää ja jonkin verran voita ja suoloja sisältäviä puuroja, mutta nesteen saanti rajoitettiin hyvin vähiin. Noin joka kolmas tai neljäs päivä sai potilas käyttää vähän enemmän nestettä. Schrothin hoitomenetelmä on hyvin rasittava ja vie potilaan voimia.Schrothin hoitotapa, Tietosanakirja. Osa 8, palsta 971. Tietosanakirja-osakeyhtiö 1917 ==Lähteet== Luokka:Luontaislääkintä
Johanna III

Johanna III voi tarkoittaa seuraavia hallitsijoita: *Johanna III, Burgundin kreivitär 1330–1347 *Johanna III, Navarran kuningatar 1555–1572 *Johanna III, Espanjan Johanna Mielipuolen hallitsijanimi Napolin kuningattarena 1516–1555
Schröter

Schröter on muun muassa seuraavien saksalaisten henkilöiden sukunimi: * Corona Schröter (1751–1802), laulaja, näyttelijä ja säveltäjä. * Günter Schröter (1927–2016), jalkapalloilija * Hans Rudolf Schröter (1798−1842), ensimmäisen saksankielisen suomalaisen kansanrunouskokoelman julkaisija * Johann Hieronymus Schröter (1745−1816), tähtitieteilijä * Silvio Schröter (s. 1979), jalkapalloilija ==Katso myös== * Vallis Schröteri
Isack Hadjar

Isack Alexandre Hadjar (s. 28. syyskuuta 2004 Pariisi, Ranska) on ranskalais- algerialainen rata-autoilija. Hän ajoi ensimmäisen Formula 1 -testinsä AlphaTaurin autolla Meksikossa vuonna 2023. == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2023 AlphaTauri BHR SAU AUS AZE MIA MON ESP CAN AUT GBR HUN BEL NED ITA SIN JPN QAT USA MXC TD SÃP LVG – – 2023 Red Bull Racing ABU TD – – 2024 Red Bull Racing BHR SAU AUS JPN CHN MIA EMI MON CAN ESP AUT GBR TD HUN BEL NED ITA AZE SIN USA MXC SÃP LVG QAT ABU TD – – 2025 RB AUS CHN JPN BHR SAU MIA EMI MON ESP CAN AUT GBR BEL HUN NED ITA AZE SIN USA MXC SÃP LVG QAT ABU \- - == Lähteet == Luokka:Ranskalaiset autourheilijat Luokka:Vuonna 2004 syntyneet Luokka:Elävät henkilöt
Radikaali demokratia

Radikaali demokratia on demokraattinen suuntaus, joka korostaa kansalaisosallistumista, suoraa demokratiaa ja päätöksenteon hajauttamista yhteiskunnassa. Käsitteen kehittivät Ernesto Laclau ja Chantal Mouffe. Radikaali demokratia voidaan jakaa agonistiseen, deliberatiiviseen ja autonomistiseen suuntaukseen. Se näkee demokratian keinona paljastaa ja haastaa hierarkkisia valtasuhteita edistämällä monimuotoisuutta ja avointa keskustelua päätöksentekoprosessissa. == Lähteet == == Kirjallisuutta == * Ernesto Laclau ja Chantal Mouffe: Hegemony and Socialist Strategy: Towards a Radical Democratic Politics. 1985. * Eskelinen, Teppo: Demokratia utopiana ja sen vastavoimat. Vastapaino, 2019. * Dahlberg – Siapera: Radical Democracy and the Internet. 2007. Luokka:Poliittiset käsitteet Luokka:Demokratia
Oliver Bearman

Oliver James Bearman (s. 8. toukokuuta 2005 Chelmsford, Englanti, Yhdistynyt kuningaskunta) on brittiläinen rata-autoilija. Hän ajoi ensimmäisen Formula 1 -testinsä Ferrarin autolla Fioranossa lokakuussa 2023 ja ensimmäisen harjoituksensa Meksikossa. Kaudella hän ajoi debyyttikilpailunsa Formula 1 -sarjassa Saudi-Arabian osakilpailussa, kun Ferrarin Carlos Sainz joutui jättämään kilpailuviikonlopun kesken umpilisäketulehduksen vuoksi. Bearman ajoi ensimmäiset MM-pisteensä sijoittumalla kilpailussa seitsemänneksi ja hänet valittiin samalla päivän kuljettajaksi. Myöhemmin Azerbaidžanin GP:ssä Bearman ajoi kilpailukiellossa olleen Kevin Magnussenin tilalla sijoittuen kilpailussa kymmenenneksi saavuttaen yhden pisteen. Heinäkuussa 2024 Bearman teki monivuotisen kilpailukuljettajasopimuksen Haasin kanssa alkaen kaudesta 2025. https://www.is.fi/formula1/art-2000010542066.html == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2023 Haas BHR SAU AUS AZE MIA MON ESP CAN AUT GBR HUN BEL NED ITA SIN JPN QAT USA MXC TD SÃP LVG ABU TD – – 2024 Ferrari BHR SAU 7 MXC TD 7 18. 2024 Haas AUS JPN CHN MIA EMI TD MON CAN ESP TD AUT GBR TD HUN TD BEL NED ITA AZE 10 SIN USA SÃP 12 LVG QAT ABU 7 18. 2025 Haas AUS CHN JPN BHR SAU MIA EMI MON ESP CAN AUT GBR BEL HUN NED ITA AZE SIN USA MXC SÃP LVG QAT ABU \- - === Kaudet numeroina === Kausi Talli Sijoitus Kilpailut Pisteet Voitot Palkinto- pallisijat Paalu- paikat Nopeimmat kierrokset Pistesijat Ferrari 18. 1 6 0 0 0 0 1 Haas-Ferrari 18. 2 1 0 0 0 0 1 Yhteensä (1 kausi) 3 7 0 0 0 0 2 ===Merkkipaalut=== Nro Merkkipaalu Ajetut GP:t Osakilpailu 1 Ensimmäinen kilpailu 1 Saudi-Arabian GP 2024 2 Ensimmäiset MM-pisteet 1 Saudi-Arabian GP 2024 == Lähteet == Luokka:Brittiläiset Formula 1 -kuljettajat‎ Luokka:Vuonna 2005 syntyneet Luokka:Elävät henkilöt
Hans Rudolf Schröter

Hans Rudolph von Schröter (1798 Hannover – 1842) oli saksalainen tieteilijä. Hän julkaisi ensimmäisen saksankielisellä käännöksellä varustetun suomalaisen kansanrunokokoelman. Hän oli vuodesta 1820 uudemman kirjallisuuden ja historian ja vuodesta 1821 matematiikan professorina Rostockin yliopistossa. Schröter tutustui opintomatkallaan Ruotsissa 1819 muutamiin Uppsalassa silloin opiskelleisiin suomalaisiin ylioppilaisiin, kuten Abraham Poppiukseen, Josef Pippingsköldiin, G. F. Aminoffiin, K. A. Gottlundiin, ja toimitti heidän avullaan valikoiman suomalaisia kansanrunoja suomeksi ja saksaksi nimellä Finnische Runen (1819). Teos vaikutti Suomessa siihen aikaan virinneeseen kiinnostukseen kansanrunoutta kohtaan. Toimittajan veli G. H. von Schröter julkaisi 1834 teoksesta uuden muuttamattoman painoksen, joka oli omistettu Baijerin kruununprinssille Maksimilianille. H. R. von Schröter kuoli ylirasitukseen.Schröter, Hans Rudolph von, Tietosanakirja. Osa 8, palsta 872–873. Tietosanakirja-osakeyhtiö 1917 ==Lähteet== ==Aiheesta muualla== * Finnische Runen. Finnisch und Deutsch. Mit einer Musikbeilage. Upsala 1819 (Digitalisat des Exemplars der Bayerischen Staatsbibliothek) : 2. Auflage: Stuttgart und Tübingen: Cotta 1834, herausgegeben von G. H. von Schröter Digitoitu Oxford, (Digitoitu Harvard) Luokka:Saksalaiset tieteilijät Luokka:Vuonna 1798 syntyneet Luokka:Vuonna 1842 kuolleet
Damariónas

Damariónas () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 333 (vuonna 2011). Damariónasin kylä sijaitsee Náxoksen saaren keskellä noin 16 kilometriä kaakkoon saaren keskuksesta Náxoksen kaupungista eli Chórasta. Se on rakennettu noin 230 metrin korkeuteen merenpinnasta laskettuna. Kylä on syntynyt keskiajalla noin vuonna 1400. Nykyisin se on suojeltu perinteisenä asutuksena. Damariónasin pääkirkko on omistettu Kristuksen kirkastumiselle (Metamórfosi tou Sotíros). Kylän lähellä sijaitsee luolaan rakennettu Luolan Neitsyt Marian (Panagía tis Spiliás) kirkko. Damariónas muodostaa myös laajemman kyläyhdyskunnan (Τοπική Κοινότητα Δαμαριώνος, Topikí Koinótita Damariónos), johon kuuluvat varsinaisen Damariónasin kylän lisäksi kylät Agiassós, Damalás, Pyrgáki ja Vourvouriá. Koko yhdyskunnan väkiluku on 507. Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön. == Lähteet == == Aiheesta muualla == Luokka:Etelä-Egean saarten kylät Luokka:Náxos
Danakós

Danakós () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 68 (vuonna 2011). Danakóksen kylä sijaitsee Zas-vuoren juurella Náxoksen itäisissä sisäosissa noin 25 kilometriä itäkaakkoon saaren keskuksesta Náxoksen kaupungista eli Chórasta. Kylän pääkirkko on omistettu Neitsyt Marialle ”Elävoittävälle lähteelle” (Zoodóchos Pigí). Kylän lähellä sijaitsee linnamainen Fotodótisin luostari eli Kristus Valonantajan luostari (Moní Fotodóti (Christoú)). Danakós muodostaa oman kyläyhdyskuntansa (Τοπική Κοινότητα Δανακού, Topikí Koinótita Danakoú). Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön. == Lähteet == == Aiheesta muualla == Luokka:Etelä-Egean saarten kylät Luokka:Náxos